Peter Hanzely

Peter Hanzely (* 13. august 1947, Bratislava) je slovenský hudobný skladateľ a akordeonista. Hudbu k piesňam napísal spevákom ako napr. Karol Duchoň (bol jeho dvorným skladateľom), Marie Rottrová, Hana Zagorová, Petr Spálený, Petr Rezek, Darina Rolincová. Skomponoval napr. hudbu k hitom – V slovenských dolinách, Čardáš dvoch sŕdc a ďalším.

Životopis 
Od 70. rokov 20. storočia pracoval ako hudobný redaktor v slovenskom rozhlase, kde pôsobil viac ako tridsať rokov. V roku 1975 uspela pieseň Čardáš dvoch sŕdc, ktorú naspieval Karol Duchoň a autor textu bol Ľuboš Zeman, na festivale v Tokiu, na ktorom sa nemohol zúčastniť, pretože mu nepovolili vycestovanie. 

Ako člen poroty a rozhodca sa zúčastňuje na rôznych hudobných súťažiach.

Ocenenia (výber) 
 1975 – cena na svetovom festivale pop-music Yamaha v Tokiu za pieseň Čardáš dvoch sŕdc s textom Ľuboša Zemana, interpretovaná Karolom Duchoňom
 2003 – Laureát ceny Karola Duchoňa

Dielo (výber)

Hudobné skladby (výber) 
 Modré oči
 Keď letí hviezda
 In the mountains
 The carnival night
 1978 Ako tichý dážď 
 1978 Obyčajná pieseň
 1980 Než zapadne – (hudba:Karel Vágner a Peter Hanzely)
 1981 Neztrať úsměv – (hudba:Karel Vágner a Peter Hanzely)

Piesňová tvorba (výber) 
Viac v článku Zoznam piesní s hudbou Petra Hanzelyho.

Diskografia  (výber) 
Podieľal se na viacerých hudobných tituloch, rôznych interpretov, okrem nich vyšli aj jeho:
 1988: Magic Love - Opus 9313 1655, LP, CD 
 1989: Golden accordion - Opus 9313 2083, LP, CD
 2015: Najkrajšie piesne Petra Hanzelyho - Opus, edícia: Autorské piesne

Referencie

Pozri aj 
 Zoznam slovenských skladateľov

Externé odkazy 
 Hn.hnonline.sk - Čardáš dvoch sŕdc 
 Sme.sk
 Video - V dolinách

Slovenskí hudobní skladatelia
Slovenskí akordeonisti
Slovenskí rozhlasoví redaktori
Osobnosti z Bratislavy